Minister vra dat eiendomsraad Penny Sparrow ondersoekLindiwe Sisulu, minister van menslike nedersettings. Foto: Flickr/GovernmentZA Ndivhuwo Mabaya, woordvoerder vir die ministerie, het gesê die EAAB is gevra om Sparrow te ondersoek en ŉ verslag saam te stel oor die gepaste stappe wat teen haar gedoen moet word. “Minister Sisulu het die EAAB opdrag gegee om so gou as moontlik aan haar terugvoer te gee oor die bewerings [teen Sparrow] en die stappe wat gevolg moet word. ŉ Vergadering met al die betrokke rolspelers is bevestig, insluitende die eienaars van die franchise [Jawitz] waar Penny Sparrow as ŉ agent werk,” het Mabaya gesê. Die vergadering sal na verwagting Dinsdag plaasvind. Sparrow kan van die EAAB se register verwyder en die eiendomsbedryf belet word, indien sy skuldig bevind word. Penny Sparrow se Facebook-inskrywing is wyd op sosiale media gedeel. Foto: Twitter Die DA het intussen stafregtelike aanklagte teen haar aanhangig gemaak en gesê haar partylidmaatskap sal hersien word. Verskeie ander mense het ook aanklagte teen haar aanhangig gemaak en haar by die Mensregtekommissie (MRK) aangegee. Intussen is Standard Bank se ekonoom, Chris Hart, Maandag geskors nadat hy ŉ inskrywing op Twitter geplaas het wat volgens die bank “’n rassistiese ondertoon” gehad het. Hart het later om verskoning gevra en gesê sy twiet moes in die konteks van stadige ekonomiese groei gelees word.